—Kwelika Rulumente icala kufe inkosana ezimbini ezibe zipete ama Mfengu. Kwelama Xosa alaziwa inani elifileyo, kodwa litandatyuzelwa kumashumi amatandatu.

Kute ke kwiveki eqala ngo 7 ka April iqelana lomkosi wawo leza kungena kweli hlati lika Ngqika lise Mkubiso. Eyase Tyume impi iputumile yawangenela emini nge Sabata. Kuyo kubonakele ukuba inkosi ezimhlope eziyi peteyo azifani nezipata eminye imikosi ngokukalipa. Ite impi isilwa zaba zo­na ziye kupunga ikofu esikolweni, kanti ukusuka apo ziya kukumbula emakaya abe ama Xosa ziwashi- ya ngase mva. Ite ke noko inkosi zibalekileyo ya­lwa lompi yase Tyume, yangena yodwa ehlatini. Ibulele amadoda asitoba kulo ndawo ingene kuyo, yaza yona yashiya mabini.

Abuye ke ama Xosa akumbula kwakwa Ndoda. Apo ate angena enza ngokutanda emantla ne Debe azitshisa izindlu zama Mfengu akona, ashiya ezase sikolweni zodwa. Kute kusiliwa nje kwa Ndoda ka­nti ikwa yilonto kwa Hoho. Ukuqina kwawo kona kube ngangokuba kwintsuku zokugqibela zika April kude kwakabini ibaleka imikosi yakwa Rulumente. Imikosi isapumile ukuya kuhlola kona ukuba kunjani na. Eka Mabandla impi ipume ngomhla 25 ka April.

Eminye imikosi yama Xosa kuvakela ukuba itute- lene e-Nxuba. Akulo macala akakahlangani nami- kosi kanjalo akakenzi nto imbi ebantwini.

INTETO KA HON. MR. SPRIGG E-BAYI

U-Mr. Sprigg ute akufika e-Bayi ukuya kwake e- Kapa wenzelwa isidlo liqelana elitile lamanene, ake ke ekupeleni kwaso wenza lamazwi.—“Urulumente ungxamele ukuyipelisa imfazwe, kodwa ufuna uku­ba ipele ngohlobo oluya kwanelisa. Uxolo—olungelulo olokwanelisa—ngelufunyenwe kwakule nyanga ifileyo, kuba u-Sarili no Sandile bebelucela. Kodwa ke Urulumente uyabona ukuba xa angekatshatya- laliswa amandla enkosi izizwe aziyi kuqonda ukuba zoyisiwe. Urulumente ufuna ukuzibamba azohlwaye. Uyakolwa ukuba nabantu banga kunganjalo nokuba siya kugqiba iminyaka emibini sisilwa.

Ngoko ke yena (Sprigg) utumele ucingo lokuba kungapulwapulwa nteto yokuxolisa evela kwabalwayo ngapandle kokuba inkosi zibe zizinikele ; endaweni yoko kuya kuliwa kude kube sekupeleni ukuze inkosi zifumane umvuzo ozifaneleyo. U-Sandile eyona noksi inkulu ubengafanele kupatwa kuhle ngapezulu nangapantsi kubantu abamnyama. Nokoke Urulu­mente akafuni kubapata rabaxa nangokunga nqine- lani ne mfanelo, akafuni nokuba abantu balamacala anganeno bahlale bexobile. Umnqweno ngowokuba abantsundu bafundiswe ukwazi, bangafundiswa imipu nokubinza. Eyona ndawo ingamandla kula madoda alaulayo ngoku kukuba abantsundu mabapangwe izikali. Izikali abazifuni nganto ngokuba akuko zinyamakazi. Kuko abati abantsundu abakwazi kudubula, kodwa ukuba baya vunyelwa baya kukufunda. Kuya kungeniswa imiteto yokuba kungabiko bani ono mpu engenamvumelo, lize kanjalo inani laba- tengisi bayo libe lincinane. Lemfazwe iya kusishiya sine tyala elikulu, kodwa ke ndiya kolwa ukuba ama Ngesi apesheya aya kusinceda akubona imizamo esi- yenzayo. Ityala lesizwe alonakalisi. \* \* \* Amadoda abengu Rulumente ngapambile ebeba umntu wonke ukulingene ukulaula abantsundu, mna nditi makunyulwe awona madoda alungileyo ukuba abe pakati kwabantsundu.”

mente icala benza eyabo. Umka Adam Koko kutiwa uye kungena kwiqela elilwayo, noko ke ebesiti usakohlwe liqinga lokupuma. U-Captain Blyth utumele futi kuloma Lau ewabonisa ukuba ayazeyelisela ewaxelela ukuba abeke intonga pantsi. Ude akuba engavumi wakupa umkosi zalila, agxotwa ama Lau wabulawa no Adam Muis oyena ungati uyintlo- ko. Kute xa umkosi wama Ngesi ubuyela ekampiui kanti kuko ipolisa elinxilileyo lasuka lafaka umlilo eruluweni, ukudubula kwayo yabulala abanti abasixenxe, ekukoyo kubo nentombi ka Watermeyer Umcandimihlaba. Kuko omnye umntu omhlepe obulewe ngabantsundu. Kutandatyuzelwa ukuba ubulewe nga baka Lodio, inkosana eteyakubizwa ngu Captain Blyth ayavuma ukuza. Into embi ngapezulu, eyenza ukuba koyikeke yeyokuba ama Mpondo atumele amadoda 200 okuza kuncedisa ama Lau.

Nokoke kuyazeka ukuba Urulumente akayi kuxakeka ; u-Makaula utumele amkosi wokuya kunceda u-Rulumente. Kuko nenkosana yama polisa esingise kwa kona. No Mditshwa no Mhlontlo kulindeleke ukuba batumele iqela eliya kuncedisa.

KWA GCALEKA.

Akuseko nto ivakalayo. Abavela kona bati sekute cwaka ngokokungati lixolile. Imikosi yakwa Rulu­mente ekona ise ikolise ngokuma ezinqabeni zayo, noko maxa wambi iman’ ukupuma ikangela ukuba ingafumana nto na. Akaziwa apo akona u-Sarili no nyana wake. Abanye bati use semhlabeni wake abanye bati unganeno apa kwe Nciba.

E-BATENJINI.

Amadabi aliwa ekupeleni kuka March nase kuqa- leni kuka April kubonakala ukuba abaruqule aba Tembu. U-Gungubela oyena abe mkulu kwabebesilwa uzinikele ku Mangesi, wenza into eya kwenziwa zizo zonke inkosi ezilwayo, eya kupela lemfazwe zisa pilile. Umfata naye kuvakala ukuba usele teta ngokuzinikela. Amfumana ama Ngesi edibene no Ngangelizwe no Dalasile nempi yase Ndenxa. Inkosi ezazisilwa yangu Mfata no Stokwe ka Tyali. Intsu- ku ezimbini yabulalana, bafa abase lutshabeni, kwa- tinjwa inkomo ezinga pezu kwe waka. Abatembu bezo ndawo bacitwe bati sa. Akukaqondakali apo inkosi ezo zibalekele kona. Siya temba ukuba ziya kuhamba zivusa abangaba balele zibaxelele ukuba imbumbulu zemfakadolo asizizo ezimshiya etanda into, oke wase ndleleni yazo.

NGANENO KWE NCIBA.

Apo imfazwe ise iqinile kunganeno apa kwe Nciba. Kusuke kwangena nabebekade besiti balele, abekutiwa nokuba kuko nto bebeyi cinga boba babonile ukupatwa kwezinye inkosi balumka. Usiyolo no Jali no Tafeni no Nokwe bangene kungasa bonakali uku­ba kungangena umntu. Ngezintsuku bati kuko nonyana ka Toise olandeleyo.

Apo ke lute ululo lwabandezela kona kube kuse Debe. Ite impi ka Siyolo no Jali ukunyuka kwayo isiza kula mahlati ka Ndoda yaqubisana, ngomhla 5 ka April nomkosi wamadodana ase Diamond. Ite eka Siyolo impi kuba isaqala ukungena kulento, kanjalo ininzi yalwa noko ise setafeni. Izigalele imbumbuulu ne. milenze yembiza kwakubi. Ate amatole ase Diamond azitulula nge mfakadolo abeta kwalusizi kanye. Afunze kabini ama Xosa ebuya ebuya ngomva ngokuva ukuba apa kushushu. Ade alungelwa kubaleka ashiye amashumi amabini ngapandle kwabaleke nabo. Ngemini elandelayo kude kube nge Sabata ate amantla e-Debe anuka igazi neruluwa kwakupela. Ngezo ntsuku ama Ngesi ebese encedwa ngama Mfengu ase Ngqushwa—Awase Debe abulala umntu esikolweni akusavakali nalapo atshona kona

kulwa. Ite ke yona iyamamkela, kodwa akuko nda­wo yokubeka isizwe apa edolopini—kute kuba abantu bengavumi ukwahlukana nenkosi banikwa lamhlaba ulunge kwityalike yama Bulu e-Gxwetera, kwabe kusitiwa umntu ovunyelweyo ukuya kona ngonikele izixobo ku Rulumente. Ute owenjenjalo wanikwa *i-Ticket,* kwaye kusitiwa nenkosi iyaya “enkonxeni yondilele” apo. Bate kodwa kuba abantu bengenanto bayityayo inkoliso yasinga pakati koma Cradock noma Garaff Reinet noma Rini behamba befuna umsebenzi.—Nangoku inkosi leyo ayiko ipeleke iqela elikumakulu atile eliya e-Rini—Ngapandle kwabo bantu baya emsebenzini u-Ngonyama uhambe namapakati amane no Mr. Theal isandla sika Rulumente esikwa Ngonyama—Ngati baya kufika nase Bayi.

Kute elixesha kubalwa lemihlambi kanti u-Kokwe umninawa ka Ngonyama ozalwa ngunina usele enxoweni watabata amadoda amashumi matatu waya kwa Hoho kunceda u-Sandile. U-Kokwe lo ulandela u-Tafeni inkosi yakwa Mdange epume kwa Ngonya­ma neqela lamadoda yaya ehlatini—yati le Midange ukubaleka umkondo wenkomo eyay’ izibile yasinga kwa Hoho.

E-TRANSVAAL.

Izipitipiti zibuye zavuka e-Transvaal. U-Sikukuni uzivukele izipata mandla zakona. Ekupeleni kuka March wakupa umkosi owaya kuraula umzana otile wama Bulu, kwako awabulawayo. Ute omnye umkosi wake wahlala ezindleleni ukangela abahamba ne posi nabanye abangabakwa Rulumente. Apo bekuke kwaliwa bebegxotiwe abantsundu noko kungavakaliyo ukuba bafe kangakanani na.

Kunjalo nje ama Bulu avuse okwawo. Nangoku asati akafuni kupatwa ngama Ngesi. Nawo angxamele ukutabata izikali ancedise u-Sikukuni. Sekukoleka ukuba no Sikukuni lo ese njenjenje uvuselelwe ngawo. Asele naye nomntu ati aya kume- nza inkosi yawo ukuba awoyisile ama Ngesi. Uru­lumente ubale incwadi yokuti ukuba kuko umntu oya kuya ezintlanganisweni ekutiwa kuzo makuliwe naye uya kuba netyala.

Ama Bulu aye balekele pakati e-Africa kuba ilizwe lawo litatyatwe ngama Ngesi kuvakala uku­ba ase bunzimeni obukulu. Omnye ovela kona uti usizi olukulu kwindawo akuyo ama Bulu alunakubaliswa. Indlala iwakwele inkabi zawo zifile, kur.gene nesifo pakati kwawo. Amanye atumele incwadi kwizihlobo zawo ukuba makaputunywe kekaloku yinkohla ngenxa yokupitizela kwelizwe nokuba sikulu kwesifo senkomo nabantu ezindlele­ni.

E-VICTORIA NYANZA.

Abafundisi abaya eVictoria Nyanza pakati e-Africa bati bakufika kona ngo January 1877 batumela incwadi yokubika ukufika kwabo ku Mtesa inkosi enkulu yezo ndawo. Yapendula ngokuti kulungile mabeze kuyi bona, yatumela nabantu bokubabonisa indlela. Kwati ke ngo 25 ka June kwanduluka u- Lieut Smith no Rev. P. C. Wilson ukuya apo komkulu. Kwati kuba kufuneka behambe ngamanzi ukuze bakauleze, bakwela ebotini. Bangxamela ukuya kudlula kwisi qiti abati yi Kara. Bakusondela kuso beva ixokoxoko baba bona kuvuyelwa bona kanti kuhlatywa umkosi wokuba babula­we. Bati ke xa basondeleyo emhlabeni babona kuko ilitye iza kubeteka kulo iboti, baza ke ngoko babuya babuyela pakati. Baqala apo ukuqonda ukuba base mpini. Balandelwa ngamatye nazi ntolo. U-Lieut Smith wenzakaliswa elisweni, u-Mr Wilson wenzakaliswa lutolo olunetyefu. Kwaqondakala ukuba basindiswe leliya litye balibone xa baya emhlabeni. Ukusuka apo baye kwa Mtesa. Ibamkele ngovuyo olukulu inkosi, yababamba nge- zandla. Bate bakukankanya igama lika Yesu beva sekudutyulwa, bati bakubuza ukuba yini na leyo kwatiwa kuya gcotywa ukuba kukankanywe igama lika Yesu.

Ngemini elandelayo babuye abafundisi bahlangana nenkosi leyo yati ifuna ukuba benze imipu neruluwa. Bate bona abeze kwenza ezonto. Inge idanile yabu- ya noko yaqonda, yati eyona nto inkulu inga abantu bayo bangafundiswa ukubala nokufunda. Ibuze uku-

U-NGONYAMA.

U-Ngonyama lenkosi ibise Ngqanda, ekungeneni kwe Tyume e-Xesi, yenze into encomeka kakulu malunga nezi zipitipiti zihlele umhlaba wakwa Xosa. Ute kweziveki zisandukugqita wacela indawo kwimantyi yake u-Mr. Nightingale, ukuba imfunele apa e-Dikeni edolopini. Ute imbangi yoko udinwe ngontaminani abamana ukumhleba kwa Rulumente ; usele funa ukuhlala pantsi kweliso lemantyi ukuze izibonele ngokwayo ukuba unyanisile ulele akafuni

4 ISIGIDIMI SAMAXOSA, MAY 1, 1878.